ΓΡΑΠΤΗ ΕΡΩΤΗΣΗ E-0403/01

υποβολή: Toine Manders (ELDR), Ward Beysen (ELDR), Graham Watson (ELDR), Elspeth Attwooll (ELDR) και Ole Andreasen (ELDR) προς την Επιτροπή

(15 Φεβρουαρίου 2001)

Θέμα: Καταγγελία για κατάχρηση δεσπόζουσας θέσης εκ μέρους της UEFA

Πληροφορηθήκαμε προσφάτως ότι η UEFA έθεσε στην αγορά του ποδοσφαίρου μια νέα πρωτοβουλία, την Ευρωλίγκα, η οποία μόλις άρχισε είχε ως συνέπεια τόσο για τους συμμετέχοντες συλλόγους όσο και για τους παίκτες τους το να αποκλεισθούν από άλλες αθλητικές εκδηλώσεις που διοργανώνει η UEFA, ενώ απαγορεύεται στους παίκτες να παίξουν για τις εθνικές τους ομάδες.

Τα έσοδα των ποδοσφαιρικών συλλόγων δεν καθορίζονται πλεόν από τον αριθμό των θεατών, αλλά από τα έσοδα των μέσων μαζικής ενημέρωσης που επιτρέπουν να καταβάλλονται οι αμοιβές των παικτών. Οι μικρές χώρες της ΕΕ βρίσκονται έτσι σε μειονεκτική θέση και δεν μπορούν πλέον να ανταγωνισθούν τις μεγάλες χώρες. Προκειμένου να αντιταχθούν στην εξέλιξη αυτή, ορισμένες μικρές χώρες (Βέλγιο, Πορτογαλία, Σκωτία, Σουηδία, Κάτω Χώρες και Δανία) πρότειναν να διοργανωθούν αγώνες μεταξύ των καλυτέρων συλλόγων τους. Μέσω της σύμπραξης των χωρών αυτών το αγωνιστικό πεδίο καθίσταται ευρύτερο και ελκυστικότερο για τα μέσα μαζικής ενημέρωση και τους χορηγούς, με αποτέλεσμα να αποκαθίσταται ο ανταγωνισμός με τις μεγάλες χώρες του ποδοσφαίρου όπως είναι η Ισπανία, η Γαλλία, η Γερμανία, η Αγγλία και η Ιταλία. Δεδομένου ότι η Επιτροπή συμμερίζεται

την άποψη ότι το επαγγελματικό ποδόσφαιρο αποτελεί μια οικονομική δραστηριότητα, είναι σαφές ότι οι ποδοσφαιρικοί σύλλογοι θα πρέπει να έχουν επίσης τη δυνατότητα να αναπτύσσουν οικονομικές στρατηγικές στην εσωτερική αγορά, Η απαγόρευση εκ μέρους της UEFA η οποία κατέχει στην αγορά αυτή μονοπωλιακή δεσπόζουσα θέση, αντιβαίνει κατά την άποψή μας στην κοινοτική νομοθεσία.

Όλο και πιο συχνά παρατηρούμε ότι η UEFA κάνει κατάχρηση της μονοπωλιακής της θέσης και σε άλλους τομείς. Παραπέμπουμε λόγου χάριν στο σύστημα μεταγραφών που έχει ήδη αποτελέσει αντικείμενο έρευνας εκ μέρους της Επιτροπής.

Όπως ακριβώς η Επιτροπήποχρέωσε την Opel και την Volkswagen να προσαρμόσουν τον τρόπο συμπεριφοράς έναντι των αντιπροσώπων τους, έτσι οφείλει και η UEFA να προσαρμόσει τον τρόπο συμπεριφοράς της προς τους ποδοσφαιρικούς συλλόγους.

1. Συμμερίζεται η Επιτροπή την άποψη ότι στην προαναφερθείσα περίπτωση η UEFA κάνει κατάχρηση δεσπόζουσας θέσης και ως εκ τούτου ενεργεί κατά παράβαση της κοινοτικής νομοθεσίας;

2. Εάν ναι, είναι διατεθειμένη η Επιτροπή να διερευνήσει το θέμα σχετικά με τους απαγορευτικούς όρους που συνεπάγεται η Ευρωλίγκα και να λάβει τα αναγκαία μέτρα, ούτως ώστε να αποκατασταθεί και για τους ποδοσφαιρικούς συλλόγους των μικρών χωρών, ο επί ίσοις όροις ανταγωνισμός για τον οποίο καταβάλλονται τόσες προσπάθειες σε επίπεδο Ευρωπαϊκής Ένωησς;

3. Μπορεί να ερευνήσει η Επιτροπή εάν η UEFA κάνει κατάχρηση της μονοπωλιακής της θέσης και σε άλλους τομείς και να λάβει ενδεχομένως τα απαιτούμενα μέτρα; Εφόσον το ζητήσει, μπορούμε να διαβιβάσουμε στην Επιτροπή περαιτέρω αποδείξεις.

4. Εάν όχι, ποιες δυνατότητες ανταγωνισμού πιστεύει η Επιτροπή ότι προσφέρονται στους ποδοσφαιρικούς συλλόγους των μικρών χωρών στα πλαίσια της εσωτερικής αγοράς, όταν είναιποχρεωμένοι να ασκούν κατ'αποκλειστικότητα τις δραστηριότητές τους εντός του οικείου κράτους μέλους;

Απάντηση του κ. Monti Εξ ονόματος της Επιτροπής

(9 Απριλίου 2001)

Η Επιτροπή ενημερώθηκε από τον τύπο για το σχέδιο δημιουργίας ενός νέου ευρωπαϊκού πρωταθλήματος, της Ευρωλίγκα, στην οποία θα συμμετάσχουν οι καλύτερες ομάδες των βελγικών, δανικών, ολλανδικών, πορτογαλικών, σουηδικών και σκοτσέζων πρωταθλητών.

Μέχρι τώρα η Επιτροπή δεν έλαβε καμία αίτηση για έγκριση ή απαλλαγή από την πλευρά τωνπεύθυνωνλοποίησης του έργου ή των εν λόγω ομάδων, ούτε καμία καταγγελία σε σχέση με το έργο αυτό ή για λόγους άρνησης από μέρους της Ένωσης Ευρωπαϊκών Ποδοσφαιρικών Συνδέσμων (UEFA). Η Επιτροπή, από τη στιγμή που θα δεχθεί αίτηση ή καταγγελία, θα εξετάσει τα σχετικά προβλήματα ανταγωνισμού και, ιδιαίτερα, τα πιθανά οφέλη του νέου αυτού πρωταθλήματος για τους καταναλωτές. Στο πλαίσιο αυτής της εξέτασης θα ληφθεί επίσηςπόψη ο ιδιαίτερος χαρακτήρας του αθλητισμού(1) όπως ορίζεται στην έκθεση του Ελσίνκι και στη δήλωση της Νίκαιας σχετικά με τα ειδικά χαρακτηριστικά του αθλητισμού και την κοινωνική του αποστολή στην Ευρώπη(2).

(1) Έκθεση της Επιτροπής στο Ευρωπαϊκό Συμβούλιο για την προστασία των σημερινών αθλητικών δομών και τη διατήρηση του κοινωνικού ρόλου του αθλητισμού στο κοινοτικό πλαίσιο - COM(1999)644 τελικό.

(2) Συμπεράσματα της προεδρίας - Ευρωπαϊκό Συμβούλιο της Νίκαιας - 7, 8 και 9 Δεκεμβρίου 2000 - Παράρτημα IV - Δήλωση σχετικά με τα ειδικά χαρακτηριστικά του αθλητισμού και την κοινωνική του αποστολή στην Ευρώπη που πρέπει να λαμβάνονταιπόψη κατά την εφαρμογή των κοινών πολιτικών.